Γεγονότα Ιουλίου 2011

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2011, συνοδευόμενα από τις πηγές μέσω των οποίων μεταδόθηκαν. 

## 1η Ιουλίου

;Ένοπλες συγκρούσεις
* Εμφύλιος πόλεμος στη Λιβύη το 2011:
** Η Αφρικανική Ένωση στη σύνοδο κορυφής της στο Μαλάμπο της Ισημερινής Γουινέας αποφασίζει ότι τα μέλη της δεν θα συνεργαστούν για την εκτέλεση του διεθνούς εντάλματος σύλληψης από το Διεθνές Ποινικό Δικαστήριο του ΟΗΕ εναντίον του ηγέτη της Λιβύης, Μοαμάρ Καντάφι. (Το Βήμα)

;Διεθνείς σχέσεις
* Η Νότια Κορέα γίνεται η πρώτη χώρα της Ασίας με την οποία συνάπτει εμπορική συμφωνία η ΕΕ. Η συμφωνία ελευθέρου εμπορίου τίθεται σήμερα σε ισχύ. (Ελευθεροτυπία)

;Πολιτική και εκλογές
* Οι πολίτες στο Μαρόκο υπερψηφίζουν σε δημοψήφισμα, με ποσοστό 98,5%, τις προτεινόμενες από τον βασιλιά Μοχάμετ συνταγματικές αλλαγές. (Ναυτεμπορική) 
* Την προεδρία του Ευρωπαϊκού Συμβουλίου αναλαμβάνει για ένα εξάμηνο η Πολωνία. (Πρώτο Θέμα)
* Ο Λίον Πανέτα αναλαμβάνει υπουργός άμυνας των ΗΠΑ. (Al Jazeera)

;Νόμος και έγκλημα
* Αποφυλακίζεται με περιοριστικούς όρους με απόφαση δικαστηρίου του Μανχάταν ο πρώην διευθυντής του ΔΝΤ, Ντομινίκ Στρος-Καν. (Sport FM) 
* Συλλαμβάνεται στη Μαντζάρα ντελ Βάλο ο μαφιόζος Γκαετάνο Ριίνα, αδερφός του Τότο Ριίνα. Ανάμεσα στα άλλα, κατηγορείται για υπεξαίρεση και σύσταση εγκληματικής οργάνωσης. ('Εθνος)

;Τέχνες και πολιτισμός
* Παντρεύεται ο Πρίγκιπας Αλβέρτος του Μονακό με τη Νοτιοαφρικανή, Σαρλίν Γουίτστοκ. (Antenna)

## 2 Ιουλίου
;Ένοπλες συγκρούσεις
* Αραβική Άνοιξη:
** Ταραχές στη Λιβύη το 2011: 
*** Σύμφωνα με την εφημερίδα *The Daily Telegraph* στρατιώτες του Σουδάν εισέβαλαν στα νοτιοανατολικά της Λιβύης, θέτοντας υπό τον έλεγχό τους την πόλη αλ Κούφρα. (''The Daily Telegraph'')
*** Οι Λίβυοι αντάρτες καλωσορίζουν την προσφορά της Αφρικανικής Ένωσης να διεξαχθούν συνομιλίες με την κυβέρνηση της Τρίπολης χωρίς να παρευρεθεί ο Μοαμάρ Καντάφι. (BBC)
* Ο πλοίαρχος του *The Audacity of Hope* (ενός από τα πλοία του στολίσκου Ελευθερία II), που έχει προορισμό τη Λωρίδα της Γάζας συνελήφθη και τέθηκε υπό κράτηση στην Ελλάδα. Το ισραηλινό υπουργείο εξωτερικών αρνείται τις κατηγορίες περί σαμποτάζ, χαρακτηρίζοντάς τες "γελοίες". (Al Jazeera)

;Τέχνες και πολιτισμός
* Τελείται και ο θρησκευτικός γάμος, με συμμετοχή 3.500 καλεσμένων, για τον πρίγκιπα Αλβέρτο Β΄ του Μονακό και τη Σαρλίν Γουίτστοκ. (BBC)

;Οικονομία
* Ευρωπαϊκή κρίση του χρέους: Οι υπουργοί οικονομίας των χωρών της ζώνης του ευρώ συμφωνούν στην παροχή ενός επιπλέον πακέτου ύψους 12 δισ. ευρώ προς την Ελλάδα, καθώς η τελευταία αντιμετωπίζει τον κίνδυνο της χρεοκοπίας.(BBC) (Al Jazeera)
* Η Σερβία και το Κοσσυφοπέδιο υπογράφουν τις πρώτες συμφωνίες μετά την ανεξαρτητοποίηση του δεύτερου το 2008. (Al Jazeera)

;Αθλητισμός
* Η Τσέχα Πέτρα Κβίτοβα κατακτά το πρώτο της Γκραν Σλαμ, επικρατώντας της Ρωσίδας Μαρίας Σαράποβα στον τελικό του απλού γυναικών στο Ουίμπλεντον. (BBC Sport) (''The Guardian'')

## 3 Ιουλίου

;Ένοπλες συγκρούσεις
** Διαδηλώσεις στο Μαρόκο το 2011: Το Κίνημα της 20ης Φεβρουαρίου απορρίπτει τα αποτελέσματα του πρόσφατου συνταγματικού δημοψηφίσματος καθώς συνεχίζονται σε όλη τη χώρα οι αντικαθεστωτικές διαδηλώσεις. (Al Jazeera)
** Εμφύλιος πόλεμος στη Λιβύη το 2011: Η Τουρκία αναγνωρίζει το Μεταβατικό Εθνικό Συμβούλιο, με τον υπουργό εξωτερικών Αχμέτ Νταβούτογλου να συναντάται με τους ηγέτες των ανταρτών και να προσφέρει βοήθεια ύψους τουλάχιστον 200 εκατ. δολαρίων. (Al Jazeera) (BBC)
* Τουλάχιστον 5 άνθρωποι σκοτώνονται και τουλάχιστον 10 ακόμη τραυματίζονται κατά τη βομβιστική επίθεση σε μπαρ της πόλης Μαϊντουγκούρι της Νιγηρίας, όπου έχουν σκοτωθεί άλλα 25 άτομα σε επίθεση την περασμένη εβδομάδα. (BBC) (Reuters)  (Al Jazeera)

;Πολιτική και εκλογές
* Το κόμμα Πουέα Τάι που πρόσκειται στον πρώην πρωθυπουργό Τακσίν Σιναγουάτρα κερδίζει τις βουλευτικές εκλογές στην Ταϊλάνδη. Η ηγέτιδα της αντιπολίτευσης, Γινγκλούκ Σιναγουάτρα, η οποία θα γίνει η πρώτη γυναίκα πρωθυπουργός στην ιστορία της χώρας.(Thai News Agency) (Bloomberg) (ABC News Australia)

;Καταστροφές
* Το Ηφαίστειο Σοπουτάν, που βρίσκεται στην ινδονησιακή επαρχία του Βόρειου Σουλαουέζι, εκρήγνυται. (AFP διά France 24)

;Αθλητισμός
* Η Ντιόν Νάιτ, εκτελεστικό στέλεχος της εταιρείας που διαχειρίζεται το έργο για την κατασκευή σταδίου των Ολυμπιακών Αγώνων) κατηγορείται ότι χρηματίστηκε από τη Γουέστ Χαμ με σκοπό τη χρήση του Ολυμπιακού Σταδίου μετά τους αγώνες. (Sky News) (Τα Νέα)
* Ο Σέρβος Νόβακ Τζόκοβιτς κατακτά τον τίτλο στο απλό των ανδρών του Γουίμπλεντον επικρατώντας του Ισπανού Ραφαέλ Ναδάλ στον τελικό με 6-4, 6-1, 1-6, 6-3, και γίνεται το νούμερο 1 στην παγκόσμια κατάταξη στους άνδρες. (Today Online) (BBC Sport) (Al Jazeera)

## 4 Ιουλίου
;Ένοπλες συγκρούσεις
* Αραβική Άνοιξη:
** Διαδηλώσεις στο Μαρόκο το 2011: Οι ακτιβιστές υπέρ της δημοκρατίας διαδηλώνουν σε διάφορες πόλεις και καταγγέλλουν νοθεία στο πρόσφατο δημοψήφισμα, αμφισβητώντας ότι το 98% των πολιτών υπερψήφισαν τις συνταγματικές αλλαγές και κάνουν λόγο για πολλαπλή ψηφοφορία. (BBC)
** Επανάσταση στην Αίγυπτο το 2011: Ξεσπούν συγκρούσεις έξω από τα δικαστήρια όπου γίνεται η δίκη 7 αστυνομικών, υπόπτων για τη δολοφονία διαδηλωτών στο Σουέζ κατά την εξέγερση που οδήγησε στην ανατροπή του προέδρου Χόσνι Μουμπάρακ. Οι κατηγορούμενοι αποφυλακίστηκαν με εγγύηση από δικαστή στο Κάιρο. (''The Times of India'') (AP μέσω ''The Washington Post'')
** Τυνησιακή επανάσταση: Δικαστήριο στην Τύνιδα καταδικάζει ερήμην σε φυλάκιση 15 ετών τον πρώην πρόεδρο Μπεν Αλί με τις κατηγορίες της παράνομης κατοχής ναρκωτικών και όπλων. (BBC)

;Διεθνείς σχέσεις
* Το Ισραήλ ανακοινώνει ότι θα παραδώσει τις σορούς 84 Παλαιστινίων μαχητών προς την Παλαιστινιακή Αρχή, ως διπλωματική χειρονομία ενόψει της μουσουλμανικής εορτής του Ραμαζανιού. (Ynetnews)

;Νόμος και έγκλημα
* Συνεχίζεται στη Χάγη η δίκη του κατηγορούμενου για εγκλήματα πολέμου Ράτκο Μλάντιτς. Ο Μλάντιτς αποβάλλεται από το δικαστήριο, καθώς συνεχώς διέκοπτε τον δικαστή και ζήτησε δικό του δικηγόρο και όχι έναν ορισμένο από το δικαστήριο. (BBC)

;Πολιτική και εκλογές
* Γενικές εκλογές στην Ταϊλάνδη:
** Παραιτείται από την ηγεσία του Δημοκρατικού Κόμματος ο απερχόμενος πρωθυπουργός, Αμπχισίτ Βετζατζίβα, έπειτα από τη δεινή ήττα που υπέστη η κυβέρνηση στις εκλογές. (''Bangkok Post'')
** Η επόμενη πρωθυπουργός, Γινγκλάκ Σιναγουάτρα, ανακοινώνει κυβέρνηση συνασπισμού με τη συμμετοχή 5 κομμάτων με επικεφαλής το κόμμα Πουέα Τάι, το οποίο θα ελέγχει το 60% του Κοινοβουλίου. (Reuters) 
* Παραιτούνται τουλάχιστον 88 βουλευτές από το κρατίδιο Άντρα Πραντές της Ινδίας, σε ένδειξη υποστήριξης στη δημιουργία ενός νέου κρατιδίου, με την ονομασία Τελανγκάνα. (BBC) (''The Times of India'') (''The Hindu'')
* Θύμα φάρσας από χάκερς στο Twitter πέφτει ο Αμερικανός πρόεδρος Μπαράκ Ομπάμα. Στον δικτυακό χώρο του εν λόγω κοινωνικού δικτύου αναρτήθηκε και παρέμεινε για καιρό ένα μήνυμα που έγραφε ότι ο πρόεδρος είχε κηρυχθεί νεκρός έπειτα από πυροβολισμό του με 2 σφαίρες. (BBC) (AP via ''The Sydney Morning Herald'') (CNN) 
* Ο πρόεδρος της Βενεζουέλας Ούγκο Τσάβες επιστρέφει στη χώρα του έπειτα από χειρουργική επέμβαση στην οποία υποβλήθηκε στην Κούβα για καρκίνο. (BBC)
** Χιλιάδες άτομα επευφημούν τον Τσάβες στο Καράκας. Ο ίδιος υπόσχεται να γίνει καλά και υπολογίζει στην υποστήριξη του κόσμου. (BBC)

## 5 Ιουλίου
;Ένοπλες συγκρούσεις
* Αραβική Άνοιξη:
** Εξέγερση στη Συρία το 2011:
*** Η Διεθνής Αμνηστία ζητά από τα Ηνωμένα Έθνη τη διεξαγωγή έρευνας για τις καταγγελίες περί παραβιάσεων των ανθρωπίνων δικαιωμάτων στη Συρία. (BBC)
*** Τουλάχιστον 6 άνθρωποι σκοτώνονται και 20 άλλοι συλλαμβάνονται καθώς οι κυβερνητικές δυνάμεις επιτίθενται στην πόλη Χάμα. (BBC)
* Τουλάχιστον 35 άτομα σκοτώνονται και 28 άλλοι τραυματίζονται έπειτα από δύο εκρήξεις βομβών στην πόλη Τάτζι του Ιράκ. (Al Jazeera) (BBC)

;Τέχνες και πολιτισμός
* Η Βενεζουέλα γιορτάζει τα 200 χρόνια από την ανεξαρτησία της από τους Ισπανούς. (BBC)

;Οικονομία και επιχειρήσεις
* Αναλαμβάνει επίσημα διευθύντρια του Διεθνούς Νομισματικού Ταμείου η Κριστίν Λαγκάρντ.
(RTÉ) (''The Irish Times'')  
* Κρίση του χρέους στην Ευρώπη:
** Ο οίκος αξιολόγησης Moody's υποβαθμίζει σε κατηγορία junk την πιστοληπτική ικανότητα της Πορτογαλίας. (Capital)

;Νόμος και έγκλημα
* Η βρετανική ταμπλόιντ *[[News of the World]]* αντιμετωπίζει νέες καταγγελίες που τη συνδέουν με δραστηριότητες υποκλοπών. Ta στοιχεία δείχνουν ότι δημοσιογράφοι της εφημερίδας υπέκλεψαν τις τηλεφωνικές συνομιλίες από συγγενείς θυμάτων των τρομοκρατικών επιθέσεων της 7ης Ιουλίου 2005, αλλά και τα μηνύματα στο κινητό μιας 13χρονης που είχε απαχθεί και δολοφονηθεί το 2002. (Mega TV) (Al Jazeera)
* Δικαστήριο στη Χάγη κρίνει την Ολλανδία ένοχη για τους θανάτους 3 Μουσουλμάνων της Βοσνίας κατά τη Σφαγή της Σρεμπρένιτσα στη Βοσνία. (BBC) (Al Jazeera) (Reuters διά ''The Guardian'')

## 6 Ιουλίου
;Ένοπλες συγκρούσεις
* Εξέγερση στη Συρία το 2011: Οργάνωση για τα ανθρώπινα δικαιώματα στη Συρία καταγγέλλει ότι ο στρατός έχουν σκοτώσει 22 άτομα στην πόλη Χάμα, από χθες. (Al Jazeera) 

;Τραγωδίες
* Από πτώση αεροσκάφους τύπου Ιλιούσιν σε ορεινό όγκο του Αφγανιστάν που εκτελούσε μεταφορές για λογαριασμό του ΝΑΤΟ, σκοτώνονται και τα 9 μέλη του πληρώματος. (Ελευθεροτυπία)

;Τεχνολογία
* Το Ιράν δοκιμάζει με επιτυχία πυραύλους επιφανείας θαλάσσης στο Τζας.(Ελευθεροτυπία) 

;Πολιτική
* Ο πρωθυπουργός της Τουρκίας Ταγίπ Ερντογάν ανακοινώνει τη σύνθεση της νέας κυβέρνησης. Ανάμεσα στα άλλα, ιδρύεται υπουργείο Ευρωπαϊκής Ένωσης, με υπουργό τον Εγκεμέν Μπαγκίς. (Το Βήμα)

;Αθλητισμός
* Η Διεθνής Ολυμπιακή Επιτροπή αποφασίζει ότι οι Χειμερινοί Ολυμπιακοί Αγώνες του 2018 θα διεξαχθούν στη Νότια Κορέα και συγκεκριμένα στην πόλη Πιεονγκτσάνγκ. (Gazzetta.gr)

## 7 Ιουλίου
;Ένοπλες συγκρούσεις
* Το NATO βομβαρδίζει για πρώτη φορά τις εγκαταστάσεις πετρελαίου στη Λιβύη. (''The Independent'')
* Αποσύρονται από το Αφγανιστάν 2.850 στρατεύματα του Καναδά, καθώς η βορειοαμερικανική χώρα τερματίζει την εκεί αποστολή της. (CBC News) (Washington Post)

;Οικονομία
* Κλείνει η βρετανική εφημερίδα *[[News of the World]]*, ως αποτέλεσμα του σκανδάλου υποκλοπής τηλεφωνημάτων, που αποκαλύφθηκε πρόσφατα. Το τελευταίο φύλλο κυκλοφορεί την Κυριακή 10 Ιουλίου. (''The Guardian'') (BBC) (''The Jerusalem Post'')

;Νόμος και τάξη
* Με την επέμβαση της αστυνομίας τερματίζεται η ομηρία 30 παιδιών και 4 δασκάλων σε νηπιαγωγείο στη Μαλαισία, στο κρατίδιο Τζοχόρ. Οι όμηροι απειλούνταν από έναν ένοπλο και ψυχικά διαταραγμένο άνδρα ο οποίος και συνελήφθη. (Ελευθεροτυπία)
* Επτά άτομα σκοτώνονται από πυροβολισμούς στην αμερικανική πόλη Γκραντ Ράπιντς του Μίσιγκαν με τον δράστη Ρόντρικ Ντάντσλερ να αυτοκτονεί και να απελευθερώνονται οι όμηροι. (AP via Google News) (''Grand Rapids Press'')

;Πολιτική
* Απορρίπτεται από το αυτονομιστικό φλαμανδικό κόμμα N-VA του Μπαρτ ντε Βέβερ η πρόταση για την έναρξη νέων διαπραγματεύσεων για να σχηματιστεί κυβέρνηση στο Βέλγιο, που παραμένει σε ακυβερνησία. (in.gr)

;Τραγωδίες
* Από κατάρρευση μιας κερκίδας στο υπό ανακαίνιση γήπεδο ποδοσφαίρου της Τβέντε, στο Ένσεντε, της Ολλανδίας, σκοτώνεται 1 άνθρωπος και άλλοι 14 τραυματίζονται. (Πρώτο Θέμα)

;Επιστήμη και τεχνολογία
* Γίνεται γνωστό ότι η Νότια Κορέα έγινε αυτή την εβδομάδα η πρώτη χώρα στον κόσμο που ενέκρινε θεραπεία με βλαστικά κύτταρα. Η εν λόγω τεχνική είναι σε πειραματική χρήση από άλλες χώρες για την αντιμετώπιση του εμφράγματος. (in.gr)
* Η μοριακή βάση για τον τεμαχισμό του DNA, μία σημαντική διαδικασία στην ανάπτυξη του καρκίνου, αναγνωρίζεται από επιστήμονες του Εβραϊκού Πανεπιστημίου της Ιερουσαλήμ. (''The Jerusalem Post'')

## 8 Ιουλίου
;Πολιτική
* Ο Άντρις Μπέρζινς ορκίζεται πρόεδρος της Λετονίας. (The Baltic Times)

;Τραγωδίες
* Αεροσκάφος Boeing 727 συντρίβεται στη Λαϊκή Δημοκρατία του Κονγκό σκοτώνοντας 127 άτομα. (Reuters) 

;Επιστήμη
* Το Διαστημικό Λεωφορείο Ατλαντίς εκτοξεύεται για την τελευταία του αποστολή στα πλαίσια του αμερικανικού προγράμματος διαστημικών λεωφορείων. (Reuters)  (NASA)

;Νόμος και έγκλημα
* Συλλαμβάνεται ο πρώην εκδότης της ταμπλόιντ *[[News of the World]]*, Άντι Κάουλσον, ο οποίος θεωρείται ύποπτος για εμπλοκή στο σκάνδαλο των υποκλοπών. (''The Guardian'') (Sky News) 
** Η αστυνομία συλλαμβάνει και τον δημοσιογράφο της *News of the World*, Κλάιβ Γκούντμαν και πραγματοποιεί έφοδο στα γραφεία της *[[Daily Star]]*, όπου εργάζεται ο Γκούντμαν. (Sky News)

;Αθλητισμός
* Η Διεθνής Ολυμπιακή Επιτροπή υιοθετεί την πολιτική του "όχι βελόνες" απαγορεύοντας στους αθλητές και στις αθλήτριες να έχουν στην κατοχή τους σύριγγες και άλλο εξοπλισμό που θα μπορούσε να χρησιμοποιηθεί για αναβολισμό. (AP διά ''USA Today'')

## 9 Ιουλίου
;Ένοπλες συγκρούσεις
* Εξέγερση στη Συρία το 2011: Η οργάνωση Παρατηρητήριο των Ανθρωπίνων Δικαιωμάτων καταγγέλλει σε έκθεσή της τον συριακό στρατό ότι τους έχουν δοθεί διαταγές να πυροβολούν διαδηλωτές.(AP via MSNBC)

;Διεθνείς σχέσεις
* Το Νότιο Σουδάν αποσπάται από το Σουδάν και γίνεται ανεξάρτητη χώρα. (''Los Angeles Times'')

;Πολιτική 
* Σε διαδήλωση στη Μαλαισία, με συμμετοχή 20.000 και πλέον ατόμων, με αίτημα τις εκλογικές μεταρρυθμίσεις, η αστυνομία κάνει χρήση δακρυγόνων και συλλαμβάνει εκατοντάδες ατόμων στην Κουάλα Λουμπούρ. (Bloomberg διά Business Week)  (AP διά ''Seattle Post-Intelligencer'') (BBC)

## 10 Ιουλίου
;Οικονομία
* Εκδίδεται στο Ηνωμένο Βασίλειο το τελευταίο φύλλο της εφημερίδας *[[News of the World]]*. (''The Guardian'')

;Τραγωδίες 
* Από φωτιά σε οίκο ευγηρίας στο χωριό Μπελόγιε της δυτικής Ουκρανίας σκοτώνονται 16 άτομα. (RIA Novosti)
* Βυθίζεται στον Βόλγα κοντά στην πόλη Μπόλγαρ της Ρωσίας το κρουαζιερόπλοιο *Bulgaria*. Τουλάχιστον 110 επί συνόλου 196 επιβατών πνίγονται, ενώ 80 διασώζονται. (BBC Europe)

;Αθλητισμός
* Στο ποδόσφαιρο, η εθνική ομάδα ποδοσφαίρου κάτω των 17 του Μεξικό κερδίζει το παγκόσμιο κύπελλο ποδοσφαίρου κάτω των 17 ετών,με νίκη επί της Ουρουγουάης, 2–0 στο στάδιο Αζτέκα, της Πόλης του Μεξικό. (Επίσημος δικτυακός τόπος του Παγκοσμίου Κυπέλλου της FIFA κάτω των 17) 

## 11 Ιουλίου
;Ένοπλες συγκρούσεις
* Σύροι διαδηλωτές, προσκείμενοι στον πρόεδρο Μπασάρ αλ-Άσαντ εισβάλλουν στην αμερικανική πρεσβεία στη Δαμασκό και επιχειρούν να διεισδύσουν στη γαλλική πρεσβεία.(''The Australian'')

;Τραγωδίες
* Εκρηκτικά που προέρχονται από το Ιράν και ήταν αποθηκευμένα σε ναυτική βάση της Κύπρου αναφλέγονται, όταν μια δασική πυρκαγιά έφτασε στη στρατιωτική βάση, προκαλώντας μαζικές εκρήξεις. (Reuters)  (''The Telegraph'') (''Los Angeles Times'')
** Ο επικεφαλής του Κυπριακού Πολεμικού Ναυτικού, Ανδρέας Ιωαννίδης και ο Διοικητής της Ναυτικής Βάσης "Ευάγγελος Φλωράκης", Λάμπρος Λάμπρου, σκοτώνονται στην έκρηξη. (''BBC News'')
** Στον απόηχο της τραγωδίας στην Κύπρο, ο επικεφαλής της Εθνοφρουράς, Πέτρος Τσαλικίδης και ο υπουργός άμυνας Κώστας Παπακώστας παραιτούνται. (BBC News)
** Σοβαρές υλικές ζημίες σημειώνονται στο γειτονικό ηλεκτρικό εργοστάσιο του Βασιλικού, το οποίο προμηθεύει το 60% του ηλεκτρικού ρεύματος στην Κύπρο. (''BBC News'')
* Σε 69 ανέρχεται ο αριθμός των νεκρών από το σιδηροδρομικό δυστύχημα στο κρατίδιο Ουτάρ Πραντές της Ινδίας. (''Economic Times'')

;Νόμος και έγκλημα
* 10 μέλη της βρετανικής βασιλικής οικογένειας, ανάμεσα στα οποία ο Πρίγκιπας της Ουαλίας και η Δούκισσα της Κορνουάλης, πιστεύεται ότι ήταν τα θύματα υποκλοπών από την εφημερίδα *[[News of the World]]*. (''The Guardian'')

;Αθλητισμός
* Ο Ρόμπινσον Κανό των New York Yankees κερδίζει το Major League Baseball Home Run Derby για το 2011 στο μπέιζμπολ. (ESPN)

## 12 Ιουλίου
;Ένοπλες συγκρούσεις
* Αραβική Άνοιξη
** Αιγυπτιακή Επανάσταση το 2011:
*** Γύρω στο 1 εκατομμύριο άτομα πραγματοποιούν διαδήλωση στο Κάιρο διαμαρτυρόμενα για έλλειψη προόδου από την Επανάσταση στην Αίγυπτο το 2011.(''Gulf News'')
*** Το βράδυ γίνεται διαδήλωση στην Πλατεία Ταχρίρ. (BBC)
*** Κατά την 5η ημέρα της καθιστικής διαμαρτυρίας στο Κάιρο, παραιτείται ο αντιπρόεδρος της κυβέρνησης Γεχία ελ-Γκαμάλ. (Al Jazeera)
*** 3 πρώην υπουργοί - οι Χαμπίμπ ελ-Αντλί (εσωτερικών), Γιουσέφ Μπούτρος Γκάλι (Οικονομικών, ερήμην) και ο πρώην πρωθυπουργός Αχμέτ Ναζίφ - από το καθεστώς του Μουμπάρακ καταδικάζονται σε φυλάκιση. (News 24) 
** Εμφύλιος πόλεμος στη Λιβύη το 2011:
*** Η Εθνοσυνέλευση της Γαλλίας εγκρίνει τη συνεχή συμμετοχή της χώρας σε επιχειρήσεις του NATO στη Λιβύη. (AFP διά France 24)
* Πόλεμος στο Αφγανιστάν:
** Ο Πρόεδρος της Γαλλικής Δημοκρατίας, Νικολά Σαρκοζί, επισκέπτεται το Αφγανιστάν. (Reuters via Alertnet)
** Ο Σαρκοζί ανακοινώνει την απόσυρση 1000 στρατιωτών από το Αφγανιστάν πριν το 2012. (Reuters) 
** Οι Ταλιμπάν αναλαμβάνουν την ευθύνη για τη δολοφονία του Αχμάντ Γουαλί Καρζάι, αδερφού του Χαμίντ Καρζάι, ενός από τους πιο ισχυρούς άνδρες στο Αφγανιστάν. (''Dawn'') (BBC)

;Πολιτισμός
* Το μεγαλύτερο ποσό σε λοταρία κερδίζεται στην Ευρώπη, αξίας 161.653.000 λιρών Αγγλίας στο τζάκποτ του EuroMillions, έχοντας πετύχει και τα 5 νούμερα και όλα τα Τυχερά Αστέρια. (BBC)

;Τραγωδίες
* Έκρηξη στη Ναυτική Βάση Ευάγγελος Φλωράκης: Χιλιάδες ατόμων διαδηλώνουν έξω από το Προεδρικό Μέγαρο στη Λευκωσία κρατώντας πανό που γράφουν ότι ο πρόεδρος "Χριστόφιας είναι δολοφόνος και πρέπει να κλειστεί στη φυλακή". Η αστυνομία κάνει χρήση δακρυγόνων. (BBC)
* Τουλάχιστον 59 πτώματα έχουν ανασυρθεί από το ναυάγιο του κρουαζιερόπλοιου *Bulgaria* στον Βόλγα. (CNN) 
** Η Ρωσία κηρύσσει μονοήμερο εθνικό πένθος για τα θύματα της τραγωδίας. (BBC)

;Επιστήμη
* Αστροναύτες της NASA που βρίσκονται στο Διαστημικό Λεωφορείο Ατλαντίς ολοκληρώνουν τον τελευταίο διαστημικό περίπατο της εποχής των διαστημικών λεωφορείων. (BBC)

;Αθλητισμός
* Ο πρώην παίκτης του ράγκμπι Ρίτσαρντ Παρκς γίνεται το πρώτο πρόσωπο στην ιστορία που ολοκληρώνει το Γκραντ Σλαμ των Εξερευνητών- έχοντας αναρριχηθεί και στις Επτά Κορυφές (υψηλότερες κορυφές όλων των ηπείρων) και έχοντας φτάσει στον Βόρειο και στον Νότιο Πόλο — μέσα σε ένα ημερολογιακό έτος. (ESPN Scrum)

## 13 Ιουλίου
;Ένοπλες συγκρούσεις και επιθέσεις
* Πολλές εκρήξεις συνταράζουν τη Βομβάη, με αποτέλεσμα να σκοτωθούν 24 άτομα και να τραυματιστούν άλλα 130. (NDTV) (Al Jazeera) 

;Τραγωδίες
* Από πτώση αεροσκάφους της Noar Linhas Aéreas στο Ρεσίφε της Βραζιλίας στην πολιτεία Περναμπούκο, σκοτώνονται 16 άνθρωποι.
(BBC)

;Διεθνείς σχέσεις
* Το Νότιο Σουδάν γίνεται δεκτό στα Ηνωμένα Έθνη και είναι το πρώτο νέο μέλος του ΟΗΕ από το 2006. (''BBC News'')

## 14 Ιουλίου
;Ένοπλες συγκρούσεις
* Εξέγερση στη Συρία το 2011: Συνεχίζονται οι επιχειρήσεις των κυβερνητικών δυνάμεων εναντίον των αντικυβερνητικών διαδηλωτών στη Συρία, με αναφορές για αρκετούς νεκρούς. (Al Jazeera)

;Διεθνείς σχέσεις
* Η Ινδία και το Μπανγκλαντές αρχίζουν την κοινή απογραφή πληθυσμού με σκοπό να επιλυθούν ζητήματα αναφορικά με τις διαφιλονικούμενες μεθοριακές ζώνες.(BBC)
* Η Γενική Συνέλευση των Ηνωμένων Εθνών αποφασίζει να γίνει μέλος του ΟΗΕ το Νότιο Σουδάν. (CNN) 

;Πολιτική
* Η Γερουσία στην Ιταλία εγκρίνει πακέτο μέτρων λιτότητας που έχουν στόχο να μην χρειαστεί να χορηγηθεί δάνειο στη χώρα.
(BBC)

;Επιστήμη
* Ο Ποσειδώνας ολοκληρώνει την πρώτη του τροχιά γύρω από τον Ήλιο από την εποχή που ανακαλύφθηκε, το 1846. (ABC Online)
* Ανακαλύπτεται ξανά στη Βόρνεο και φωτογραφίζεται για πρώτη φορά, από επιστήμονες του πανεπιστημίου Σαράουακ της Μαλαισίας, ένα πτηνό του είδους Ansonia latidisca, το οποίο πιστευόταν ότι είχε εκλείψει (η τελευταία προηγούμενη εμφάνισή του ήταν το 1924). (BBC Nature)

## 15 Ιουλίου

;Οικονομία και επιχειρήσεις
* Παραιτείται η εκτελεστική διευθύντρια του ομίλου News International Ρεμπέκα Μπρουκς, στον απόηχο του σκανδάλου υποκλοπών. (''The Washington Post'') 

;Διεθνείς σχέσεις
** Οι ΗΠΑ αναγνωρίζουν το Μεταβατικό Εθνικό Συμβούλιο ως τη μόνη νόμιμη κυβέρνηση στη Λιβύη. (''The New York Times'')

;Πολιτική
* Εγκρίνεται από την Κάτω Βουλή της Ιταλίας τα σκληρά μέτρα για περικοπές στις κρατικές δαπάνες, με 314 ψήφους υπέρ έναντι 280 κατά. (BBC)

;Ταινίες
* Η πρεμιέρα της τανίας Harry Potter and the Deathly Hallows: Part 2

## 16 Ιουλίου
;Ένοπλες συγκρούσεις
* Αραβική Άνοιξη
** Ταραχές στη Συρία το 2011: Τουλάχιστον 1 άτομο σκοτώνεται καθώς οι δυνάμεις ασφαλείας της Συρίας ανοίγουν πυρ εναντίον διαδηλωτών στην ανατολική πόλη Αλμπού Καμάλ. (CNN) 
** Εμφύλιος πόλεμος στη Λιβύη το 2011: 
*** Σε επίθεση στην ανατολική πόλη Μπρέγκα σκοτώνονται 10 αντάρτες και άλλοι 172 τραυματίζονται. (Al Jazeera)
* Σε βομβιστική επίθεση κοντά στο αρχηγείο της αστυνομίας στην πόλη Μπορτζ Μεναϊέλ της Αλγερίας, βρίσκουν το θάνατο τουλάχιστον 2 άνθρωποι. (IOL)

;Διεθνείς σχέσεις
* Το Βραβείο Κουάντριγκα αποφασίζεται να μην απονεμηθεί φέτος, λόγω των αντιδράσεων για την απόφαση της επιτροπής να το απονείμει στον πρωθυπουργό της Ρωσίας, Βλαντίμιρ Πούτιν, πρώην αρχηγό της KGB. Ο Δανός καλλιτέχνης Όλαφουρ Έλιασον παραδίδει το δικό του βραβείο και ο Τσέχος Βάκλαβ Χάβελ φέρεται να σκέπτεται να πράξει το ίδιο. (BBC) (Deutsche Welle) 
* Επιστρέφει στην Κούβα για χημειοθεραπεία ο πρόεδρος της Βενεζουέλας, Ούγο Τσάβες. (UPI)

## 17 Ιουλίου
* Αραβική Άνοιξη
** Αιγυπτιακή Επανάσταση του 2011: Ο ανατραπείς ηγέτης της Αιγύπτου, Χόσνι Μουμπάρακ παθαίνει εγκεφαλικό επεισόδιο και πέφτει σε κώμα. (''Haaretz'') (ABC)
** Εξέγερση στο Μπαχρέιν το 2011: Το σιιτικό μπλοκ της αντιπολίτευσης al-Wafiq αποχωρεί από τον εθνικό διάλογο για τον τερματισμό της πολιτικής κρίσης στο Μπαχρέιν. (BBC)

;Πολιτική και εκλογές
* Παραιτείται ο κομισάριος της Μητροπολιτικής Αστυνομίας του Λονδίνου, Σερ Πολ Στίβενσον, αναφορικά με το σκάνδαλο των τηλεφωνικών υποκλοπών από την εφημερίδα *News of the World*. (BBC)
* Στον πρώτο γύρο των προεδρικών εκλογών του Σάο Τομέ και Πρίνσιπε ο Μανουέλ Πίντου ντα Κόστα προηγείται, χωρίς όμως να εξασφαλίσει απόλυτη πλειοψηφία. Ο δεύτερος γύρος θα διενεργηθεί στις 7 Αυγούστου. (AFP διά France 24)

;Αθλητισμός
* Η Ιαπωνία κατακτά το Παγκόσμιο Κύπελλο ποδοσφαίρου γυναικών της FIFA νικώντας τις ΗΠΑ με 3-2 στα πέναλτι. (NBC Sports), (''Wall Street Journal'')
* Ο γκόλφερ Ντάρεν Κλαρκ από τη Βόρεια Ιρλανδία κερδίζει το Ανοικτό Πρωτάθλημα του 2011. (''Herald-Sun'')

## 18 Ιουλίου
;Ένοπλες συγκρούσεις
* Αραβική Άνοιξη:
** Εμφύλιος πόλεμος στη Λιβύη το 2011:
*** Οι αντάρτες σημειώνουν νίκες στη Μπρέγκα. (Reuters) 
*** Ο Λίβυος πρώην υπουργός εξωτερικών Αμπντέλ Ραχμάν Σαλγκάμ αναφέρει ότι η κυβέρνηση της Λιβύης ήταν υπεύθυνη για την ανατίναξη ενός αεροσκάφους το 1989 πάνω από τον Νίγηρα. (Al Arabiya)
* Ο Αμερικανός στρατηγός Ντέιβιντ Πετρέους παραδίδει τη διοίκηση των δυνάμεων του NATO στο Αφγανιστάν στον Τζον Ρ. Άλεν του Σώματος των Πεζοναυτών. (CNN) 

;Διεθνείς σχέσεις
* Το Βατικανό και η Μαλαισία συνάπτουν διπλωματικές σχέσεις. (Bernama) 

;Πολιτική και εκλογές
* Ορκίζεται νέα κυβέρνηση στην Αίγυπτο με τα μισά από τα πρώην μέλη να αντικαθίστανται στον απόηχο των διαδηλώσεων που συνεχίζονται. (Al-Jazeera)
* Ο Βρετανός υπουργός άμυνας Λίαμ Φοξ ανακοινώνει την προσεχή μείωση των δυνάμεων του βρετανικού στρατού, τη μεγαλύτερη από την έναρξη του Δευτέρου Πολέμου των Μπόερς έναν αιώνα πριν. Ως το 2020, οι στρατιώτες θα μειωθούν από 101.000 που είναι σήμερα σε 82.000. (Sky News) (''The Guardian'')
* Ο πληροφοριοδότης στο σκάνδαλο υποκλοπών της *[[News of the World]]*, Σιν Χόουρ βρίσκεται νεκρός στην οικία του. (''The Guardian'')

;Επιστήμη
* Το διαστημικό σκάφος *Dawn* βγάζει την πρώτη φωτογραφία του αστεροειδή 4 Vesta. (''USA Today'')

## 19 Ιουλίου
;Ένοπλες συγκρούσεις και επιθέσεις
* Εξέγερση στη Συρία το 2011: Σκοτώνονται από πυρά των δυνάμεων ασφαλείας τουλάχιστον 10 άτομα στην πόλη Χομς. (Emirates 24/7) 
* Δυνάμεις πιστές στον πρόεδρο της Γουινέας, Αλφά Κοντέ, εξουδετερώνουν απόπειρα δολοφονίας του από ενόπλους που επιτίθενται στην οικία του προέδρου στο Κόνακρι. Ένα μέλος της προεδρικής φρουράς σκοτώνεται και 2 ακόμα τραυματίζονται. (BBC)

;Πολιτική
* Οι Κυβερνήτες των Βόρειων Μαριάνων, Μπενίνιο Φιτιάλ και του Γκουάμ, Έντι Κάλβο δηλώνουν ότι έχουν σοβαρές συνομιλίες και εξετάζουν την πιθανή συγχώνευση του Γκουάμ με τις Βόρειες Μαριάνες. (''Saipan Tribune'') 
* Σκάνδαλο του News Corporation
** Ο επικεφαλής του News Corporation Ρούπερτ Μέρντοχ και ο γιος του, Τζέιμς Μέρντοχ καταθέτουν σε βρετανική κοινοβουλευτική επιτροπή αναφορικά με το σκάνδαλο τηλεφωνικών υποκλοπών της *[[News of the World]]*. Ο Ρούπερτ ζητά συγνώμη για το σκάνδαλο, χωρίς όμως να θεωρεί εαυτόν υπεύθυνο γι' αυτό. (Reuters)  (BBC)

;Επιστήμη
* Το Διαστημικό Λεωφορείο Ατλαντίς αποκολλάται από τον Διεθνή Διαστημικό Σταθμό για τελευταία φορά στην ιστορία των προγραμμάτων με διαστημικά λεωφορεία. (NASA)

## 20 Ιουλίου
;Ένοπλες συγκρούσεις
* Γύρω στα 80 άτομα, ανάμεσα στα οποία και στρατιώτες, συλλαμβάνονται στη Γουινέα, έπειτα από τη χθεσινή απόπειρα δολοφονίας του προέδρου Άλφα Κοντέ. (Reuters) 

;Τραγωδίες
* Τα Ηνωμένα Έθνη κηρύσσουν κατάσταση λιμού στη νότια Σομαλία. (Al Jazeera)
* Ο τυφώνας Μα-ον πλήττει την Ιαπωνία, με αποτέλεσμα τουλάχιστον 1 άτομο να αγνοείται και άλλα 47 να τραυματιστούν. (Kyodo) 
* Από σεισμό 6,2 βαθμών της κλίμακας Ρίχτερ στο Ουζμπεκιστάν (στην πόλη Φεργκάνα) σκοτώνονται 13 άνθρωποι και 1 ακόμα άτομο χάνει τη ζωή του στο Τατζικιστάν. (AP via the New York Times)

;Νόμος και έγκλημα
* Συλλαμβάνεται στη Σερβία ο Σέρβος της Κροατίας Γκόραν Χάτζιτς, καταζητούμενος για εγκλήματα κατά της ανθρωπότητας στη διάρκεια του πολέμου για την ανεξαρτησία της Κροατίας. (Reuters διά ABC Online)

;Πολιτική
* Σε έκθεση της επιτροπής εσωτερικών από τη Βουλή των Κοινοτήτων στο Ηνωμένο Βασίλειο επιρρίπτονται ευθύνες για το σκάνδαλο τηλεφωνικών υποκλοπών με πρωταγωνιστή την εφημερίδα News of the World στη Σκότλαντ Γιαρντ. (BBC)

;Αθλητισμός
* Ο Κινέζος καλαθοσφαιριστής των Χιούστον Ρόκετς Γιάο Μινγκ ανακοινώνει την αποχώρησή του από τους αγώνες στη Σαγκάη.(AP διά ''USA Today'')

## 21 Ιουλίου

;Τραγωδίες
* Από καύσωνα πλήττονται τις τελευταίες δύο εβδομάδες οι ΗΠΑ, με απολογισμό 24 νεκρούς. (''New York Times'')

;Επιστήμη
* Το Διαστημικό Λεωφορείο Ατλαντίς προσθαλασσώνεται και ολοκληρώνει την τελευταία (STS-135) αποστολή του στη Φλόριντα. (Sky News)

## 22 Ιουλίου

;Ένοπλες συγκρούσεις και επιθέσεις
* Καταστρέφεται από έκρηξη βόμβας ένα κυβερνητικό κτήριο στο Όσλο, ενώ τουλάχιστον 2 άτομα σκοτώνονται και αρκετά ακόμα τραυματίζονται. (Sky News)
** 2 ακριβώς ώρες μετά, ένοπλος ανοίγει πυρ κατά τη διάρκεια συγκέντρωσης της κομματικής νεολαίας του κυβερνώντος κόμματος της Νορβηγίας στο νησί Ουτόγια, με απολογισμό δεκάδες νεκρούς. (''The Guardian''), (BBC)
* Εξέγερση στη Συρία το 2011: Εκατοντάδες χιλιάδες ανθρώπων βγαίνουν στους δρόμους έπειτα από τις προσευχές της Παρασκευής σε διάφορες πόλεις της Συρίας. (Reuters) 

;Τραγωδίες
* Από φωτιά σε λεωφορείο στην πόλη Ζινγιάνγκ της κεντρικής Κίνας, χάνουν τη ζωή τους τουλάχιστον 41 άτομα. (BBC) (Xinhua)

;Νόμος και έγκλημα
* Η Σερβία εκδίδει τον κατηγορούμενο για εγκλήματα πολέμου Γκόραν Χάτζιτς στη Χάγη, με σκοπό να δικαστεί. (BBC)

## 23 Ιουλίου
;Ένοπλες συγκρούσεις και επιθέσεις
* Τρομοκρατικές επιθέσεις στη Νορβηγία το 2011: Σε 92 ανέρχεται ο αριθμός των θυμάτων από τη χθεσινή έκρηξη στο Όσλο και την επίθεση στην Ουτόγια. (BBC) (AP διά MSNBC)
** Ο Άντερς Μπρέιβικ, ο οποίος συνελήφθη για τις επιθέσεις, αυτοαποκαλύπτεται ως ακροδεξιός και άτομο που μισεί τους Μουσουλμάνους. (Dokument, Norway) (Dagbladet, Norway)(Daily Mail)
* Ο αριθμός των νεκρών από τις επιθέσεις στη Βομβάη που έγιναν στις 13 Ιουλίου, έφτασε τους 22. (''Times of India'')

;Τραγωδίες
* Από σύγκρουση δύο τρένων υψηλής ταχύτητας κοντά στη Γουενζχού της επαρχίας Ζεγιάνγκ, στην Κίνα, σκοτώνονται τουλάχιστον 32 άνθρωποι. (VoA)(Xinhuanet.com)
* Σε ανακοίνωση της Unicef αναφέρεται ότι κάθε 6 λεπτά 1 παιδί πεθαίνει από υποσιτισμό (250 την ημέρα) στη Σομαλία. (The Sun) 

;Πολιτική
* Σε δημοψήφισμα στη Λετονία, οι πολίτες τάσσονται υπέρ της διάλυσης του Κοινοβουλίου (Saeima), με ποσοστό 95%. (AP)

;Αθλητισμός
* Η παγκόσμια ποδοσφαιρική ομοσπονδία FIFA τιμωρεί με διά βίου αποκλεισμό τον Μοχάμετ μπιν Χαμάμ, με αφορμή τις καταγγελίες ότι επεχείρησε να εξαγοράσει ψήφους. (BBC)

## 24 Ιουλίου
;Ένοπλες συγκρούσεις
* Από έκρηξη παγιδευμένου αυτοκινήτου σκοτώνονται τουλάχιστον 8 στρατιώτες στο Άντεν της Υεμένης και δεκάδες άλλοι τραυματίζονται. (Canadian Press διά ''Winnipeg Free Press'')

;Τεχνολογία
* Η τηλεόραση της Ιαπωνίας γίνεται ψηφιακή εξ ολοκλήρου. (''Japan Times'')

;Αθλητισμός
* Τερματίζεται ο Γύρος της Γαλλίας στο Παρίσι, με νικητή για πρώτη φορά έναν Αυστραλό, τον Καντέλ Έβανς.
(''Herald Sun''), (AP μέσω France24)

## 25 Ιουλίου
;Ένοπλες συγκρούσεις
* Εξέγερση στη Συρία το 2011: Τα κρατικά ΜΜΕ ανακοινώνουν έναν νέο νόμο που επιτρέπει τη σύσταση πολιτικών κομμάτων. (BBC)

;Οικονομία
* Ο οίκος Moody's υποβαθμίζει την πιστοληπτική ικανότητα της Ελλάδας σε Ca. (BBC)

;Διεθνείς σχέσεις
* Η Αυστραλία και η Μαλαισία υπογράφουν συμφωνία για ανταλλαγή αιτούντων ασύλου στην Κουάλα Λουμπούρ. (Associated Press)

;Νόμος και τάξη
* Νορβηγικές επιθέσεις το 2011
** Ο Άντερς Μπέριγκ Μπρέιβικ εμφανίζεται στο δικαστήριο για πρώτη φορά, κατηγορούμενος για τις επιθέσεις. (AFP διά France24)
** Η αστυνομία αναθεωρεί προς τα κάτω τον αριθμό των νεκρών από τη διπλή επίθεση σε 76. (''The Telegraph'') 

;Πολιτική
* Νέος Πρόεδρος του Βιετνάμ γίνεται ο Τρουόνγκ Ταν Σανγκ. (Associated Press)

;Αθλητισμός
* Στο σόφτμπολ, οι ΗΠΑ κατακτούν για 5η συνεχή φορά το Παγκόσμιο Κύπελλο, με νίκη 6-4 επί της Ιαπωνίας. (ESPN)

## 26 Ιουλίου
;Τραγωδίες
* Από συντριβή στρατιωτικού αεροσκάφους Lockheed C-130 Hercules στο νότιο Μαρόκο, σκοτώνονται οι 78 από τους συνολικά 81 επιβαίνοντες σε αυτό. (BBC News) (Al Jazeera)

;Νόμος και έγκλημα
* Συλλαμβάνεται στη Σενεγάλη ο ράπερ και επικριτής της κυβέρνησης Ομάρ Τουρέ. (BBC)

;Πολιτική
* Ο Νγκουγιέν Ταν Ντουνγκ επανεκλέγεται Πρωθυπουργός του Βιετνάμ. (Government Web Portal of Vietnam) 
* Παραιτείται από μέλος της αμερικανικής Βουλής των Αντιπροσώπων ο Ντέιβιντ Γου έπειτα από καταγγελίες για σεξουαλική επαφή που είχε με μία 18χρονη χωρίς τη συναίνεση της τελευταίας. (''New York Times'')

## 27 Ιουλίου
;Ένοπλες συγκρούσεις
* Η αστυνομία στη Νορβηγία δίνει στη δημοσιότητα τα ονόματα από τα θύματα της πρόσφατης διπλής επίθεσης με 70 και πλέον νεκρούς. (AP διά News Limited) 
* Το NATO επεμβαίνει στις συνοριακές συγκρούσεις μεταξύ του Κοσσυφοπέδιου και της Σερβίας. (BBC News)

;Τραγωδίες
* Στις Φιλιππίνες τουλάχιστον 17 άτομα σκοτώνονται και 25 αγνοούνται από το πέρασμα της τροπικής καταιγίδας Νοκ-Τεν. (Xinhua)

;Διεθνείς σχέσεις
* Η κυβέρνηση του Ηνωμένου Βασιλείου απελαύνει Λίβυους διπλωμάτες που πρόσκεινται στον Μοαμάρ Καντάφι και αναγνωρίζει το Μεταβατικό Εθνικό Συμβούλιο. (''The Globe and Mail'') 

;Πολιτική
* Ισπανοί διαδηλωτές που είναι γνωστοί ως "Αγανακτισμένοι" ξεκινούν μια πορεία από τη Μαδρίτη προς τις Βρυξέλλες σε ένδειξη διαμαρτυρίας για τις περικοπές κρατικών δαπανών στην ιβηρική χώρα. (BBC)

## 28 Ιουλίου
;Τραγωδίες
* Από συντριβή νοτιοκορεάτικου αεροσκάφους της Asiana Airlines στον Ειρηνικό ωκεανό, κοντά στη Νήσο Τζετζού, σκοτώνονται 2 άτομα που επέβαιναν σε αυτό. (France24)
* Σε 36 ανέρχεται ο αριθμός των νεκρών και δεκάδες είναι οι αγνοούμενοι από τις κατολισθήσεις που έπληξαν τη Νότια Κορέα έπειτα από καταρρακτώδεις βροχές. (News Limited)
* Οι αρχές στη Λαϊκή Δημοκρατία του Κονγκό αναφέρουν ότι περισσότερα από 100 άτομα υπάρχει φόβος ότι πέθαναν σε ναυάγιο στις 26 Ιουλίου, έπειτα από σύγκρουση 2 πλοιαρίων στον ποταμό Τσουάπα. (Fox News)

;Ένοπλες συγκρούσεις
* Τα Ηνωμένα Έθνη κατηγορούν την Ερυθραία για απόπειρα βομβαρδισμού της συνόδου της Αφρικανικής Ένωσης στην Αιθιοπία. (BBC)

;Διεθνείς σχέσεις
* Η Νότια Κορέα επαναλαμβάνει την αποστολή βοήθειας σε τρόφιμα προς τη Βόρεια Κορέα. (Yonhap News)

;Νόμος και έγκλημα
* Ο πρώην πρόεδρος της Τυνησίας Μπεν Αλί καταδικάζεται ερήμην σε κάθειρξη 16 ετών για διαφθορά και απάτη.
(''Times of India'')

;Πολιτική
* Ο κεντροαριστερός Ογιάντα Ουμάλα ορκίζεται Πρόεδρος του Περού. (Ελευθεροτυπία)

;Αθλητισμός
* Ο Αμερικανός Ράιαν Λόχτε πετυχαίνει νέο παγκόσμιο ρεκόρ στα 200 μ. μικτή ατομική στο παγκόσμιο πρωτάθλημα υγρού στίβου στη Σαγκάη. (''USA Today'')
* Μετά από εντολή της Πειθαρχική Επιτροπή της Σούπερ Λιγκ 2 ομάδες της Σούπερ Λίγκ τιμωρήθηκαν με υποβιβασμό στη Φούτμπολ Λιγκ (Β' Εθνική) με κατηγορίες για δωροδοκία και στοιχηματισμό σε στημένα παιχνίδια (με βάση το άρθρο 21). Οι ομάδες αυτές ήταν ο Ολυμπιακός Βόλου και Καβάλα.

## 29 Ιουλίου
;Ένοπλες συγκρούσεις
* Ο Βασιλιάς του Μπαχρέιν Χαμάντ μπιν Ισά Αλ Χαλίφα εγκρίνει κοινοβουλευτικές μεταρρυθμίσεις, τις οποίες απορρίπτουν οι ομάδες της αντιπολίτευσης. (Al Jazeera) 

;Τραγωδίες
* Στο πόρισμα για τη συντριβή του πολεμικού αεροσκάφους Tu-154, που είχε αποτέλεσμα να σκοτωθεί το 2010 ο πρόεδρος Λεχ Καζίνσκι και δεκάδες άλλοι αξιωματούχοι επιρρίπτει την ευθύνη στο πλήρωμα και στους Ρώσος ελεγκτές εναέριας κυκλοφορίας για την τραγωδία. (UPI)
* Τουλάχιστον 17 ανθρακωρύχοι σκοτώνονται και 20 ακόμα αγνοούνται έπειτα από δύο δυστυχήματα στην Ουκρανία. (AP διά Google News) 

;Διεθνείς σχέσεις
* Το Νότιο Σουδάν γίνεται δεκτό ως το 54ο μέλος της Αφρικανικής Ένωσης. (''The Hindu'')

;Πολιτική
* Ο Ισπανός πρωθυπουργός Χοσέ Λουίς Ροδρίγκεθ Θαπατέρο προκηρύσσει πρόωρες εκλογές για τις 20 Νοεμβρίου. (EFE διά Fox News)

;Αθλητισμός
* Ο Γιούργκεν Κλίνσμαν ορίζεται προπονητής της εθνικής ομάδας ποδοσφαίρου ανδρών των ΗΠΑ, μία ημέρα μετά την απόλυση του Μπομπ Μπράντλεϊ. (ESPN)
* Η εθνική ομάδα υδατοσφαίρισης Ελλάδας γυναικών κατακτά το χρυσό μετάλλιο στο παγκόσμιο πρωτάθλημα υγρού στίβου στη Σαγκάη, επικρατώντας με 9-8 της Κίνας στον τελικό. Γίνεται η μοναδική ομάδα στον ελληνικό αθλητισμό που πήρε μετάλλιο τόσο σε Ολυμπιακούς Αγώνες (2004), όσο και σε Ευρωπαϊκό (2010) και Παγκόσμιο (2011) πρωτάθλημα. (Τα Νέα)

## 30 Ιουλίου
;Ένοπλες συγκρούσεις και επιθέσεις
* Τουλάχιστον 13 άνθρωποι σκοτώνονται όταν ένοπλοι ανοίγουν πυρ εναντίον επιβατών σε στάση λεωφορείου στην πόλη Κουέτα του Πακιστάν. (Xinhua)

;Πολιτισμός
* Η εγγονή της Ελισάβετ Β΄ του Ηνωμένου Βασιλείου, Ζάρα Φίλιπς, παντρεύεται τον Μάικ Τίνταλ σε τελετή στοο Εδιμβούργο.
(BBC)

;Τραγωδίες
* Από πυρκαγιά σε εργοστάσιο υποδημάτων στην πόλη Χάι Πονγκ του Βιετνάμ, χάνουν τη ζωή τους τουλάχιστον 17 άνθρωποι. (BBC)

## 31 Ιουλίου
;Ένοπλες συγκρούσεις και επιθέσεις
* Τουλάχιστον 7 άτομα μεταξύ των οποίων και ένας κακοποιός σκοτώνονται σε επίθεση με μαχαίρι στο Κασγκάρ της δυτικής Ζινγιάνγκ της Κίνας, και άλλα 28 τραυματίζονται.Πρόκειται για τη δεύτερη επίθεση στην περιοχή εδώ και λίγες ημέρες. (Xinhua) (''The Washington Post'')
* Σε επίθεση αρμάτων μάχης του στρατού της Συρίας σκοτώνονται περισσότερα από 45 άτομα στην πόλη Χάμα. (BBC)

;Τραγωδίες
* Έπειτα από σύγκρουση βάρκας με φορτηγίδα στο κέντρο της Μόσχας, χάνουν τη ζωή τους τουλάχιστον 7 άτομα.
(''The Moscow News'') (''The Jerusalem Post'')

07